## Dodatak I. Kolektivnom ugovoru za državne službenike i namještenike

### NN 89/2012 (2.8.2012.), Dodatak I. Kolektivnom ugovoru za državne službenike i namještenike

89 02.08.2012 Dodatak I. Kolektivnom ugovoru za državne službenike i namještenike

KOLEKTIVNI UGOVORI

2081

VLADA REPUBLIKE HRVATSKE (u daljnjem tekstu: Vlada), kao poslodavac

i

SINDIKATI DRŽAVNIH SLUŽBI:

Sindikat policije Hrvatske

Sindikat državnih i lokalnih službenika i namještenika RH

Nezavisni sindikat djelatnika Ministarstva unutarnjih poslova

Carinski sindikat Hrvatske

Sindikat Porezne uprave Hrvatske

Sindikat pravosudne policije Hrvatske

Sindikat djelatnika u vojsci i državnim službama (u daljnjem tekstu: Sindikati)

zaključili su dana 2. kolovoza 2012. godine sljedeći

DODATAK I.

KOLEKTIVNOM UGOVORU ZA DRŽAVNE SLUŽBENIKE I NAMJEŠTENIKE

Članak 1.

Sukladno načelu poštivanja zakonitosti i dosljedne provedbe propisa s područja uređenja plaća u javnom sektoru, Vlada Republike Hrvatske obvezuje se osigurati usklađivanje plaća zaposlenih u državnim i javnim službama, agencijama i ustanovama s propisima kojima se uređuje raspon i visina koeficijenta složenosti poslova radnih mjesta.

Članak 2.

Članak 50. Kolektivnog ugovora za državne službenike i namještenike neće se primjenjivati u 2013. godini.

Članak 3.

Visina dnevnice za službena putovanja u Hrvatskoj iz članka 55. stavka 2. Kolektivnog ugovora za državne službenike i namještenike iznosit će 150 kuna u 2012. i 2013. godini.

Članak 4.

Visina terenskog dodatka iz članka 56. stavka 4. Kolektivnog ugovora za državne službenike i namještenike iznosit će 150 kuna u 2012. i 2013. godini.

Članak 5.

Pravo na jubilarnu naknadu iz članka 62. stavka 1. Kolektivnog ugovora za državne službenike i namještenike u 2013. godini neće se primjenjivati za službenike koji navrše 5, 15, 25 i 35 godina neprekidne službe.

Osnovica za isplatu jubilarnih nagrada iz članka 62. stavka 2. Kolektivnog ugovora za državne službenike i namještenike iznosi 900 kuna u 2013. godini.

Članak 6.

Članak 64. Kolektivnog ugovora za državne službenike i namještenike neće se primjenjivati u 2012. i 2013. godini.

Članak 7.

Ovaj Ugovor sastavljen je u devet izvornih primjeraka, od kojih svakom sindikatu pripada po jedan primjerak, a Vladi dva primjerka.

Članak 8.

Ugovorne strane sporazumno utvrđuju da će za vrijeme trajanja Kolektivnog ugovora za državne službenike i namještenike, svake godine prije donošenja Državnog proračuna ponovno pregovarati o materijalnim pravima koja su ovim Dodatkom ograničena.

Članak 9.

Ovaj Ugovor primjenjuje se od 2. kolovoza 2012. godine.

|  |  |
| --- | --- |
| ZA VLADU  REPUBLIKE HRVATSKE | ZA SINDIKATE |
| Potpredsjednik Vlade, | Predsjednik Sindikata policije Hrvatske, |
| mr. sc. Neven Mimica, v. r. | Dubravko Jagić, v. r. |
|  | Predsjednik Sindikata državnih i lokalnih službenika i namještenika RH, |
|  | Boris Pleša, dipl. politolog, v. r. |
|  | Predsjednik Nezavisnog sindikata djelatnika Ministarstva unutarnjih poslova, |
|  | Zdravko Lončar, v. r. |
|  | Predsjednik Carinskog sindikata Hrvatske, |
|  | Božo Prka, v. r. |
|  | Predsjednica Sindikata Porezne uprave Hrvatske, |
|  | Gordana Jagar, v. r. |
|  | Predsjednik sindikata pravosudne policije Hrvatske, |
|  | Vlado Dubrović, v. r. |
|  | Predsjednik Sindikata djelatnika u vojsci i državnim službama, |
|  | Radomir Delić, v. r. |

89 02.08.2012 Dodatak I. Kolektivnom ugovoru za državne službenike i namještenike

89 02.08.2012 Dodatak I. Kolektivnom ugovoru za državne službenike i namještenike

Izmjene i dopune, NN 89/2012-2081
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)